Title: N á v r h
Author: Informatika
Last saved by: spano
Company: MVVP SR

Príloha č. 2

Podprogram poskytovania dotácií na prípravu územia a na výstavbu technickej vybavenosti
(úplné znenie s vyznačením navrhovaných zmien)
Cieľ podprogramu
Vytvoriť podmienky na spolufinancovanie prípravy územia určeného na sústredenú výstavbu bytov a výstavbu alebo dostavbu technickej vybavenosti súvisiacej s výstavbou a užívaním bytov. 
Predmet podpory
Ministerstvo poskytuje dotáciu na 
a)	prípravu územia pri sústredenej výstavbe 300 a viac bytov,
b)	prvotnú výstavbu alebo dostavbu technickej vybavenosti podmieňujúcu výstavbu minimálne 4 bytov v bytovom dome alebo minimálne 10 bytov v rodinných domoch alebo minimálne 7 bytov v bytovom dome a rodinnom dome,
c)	prvotnú výstavbu alebo dostavbu technickej vybavenosti pre existujúce alebo navrhované byty v rómskych osadách, ktoré sú evidované v štátnom štatistickom zisťovaní Úradu vlády Slovenskej republiky,
d)	výstavbu alebo dostavbu prekládok a zosilnení kapacity technickej vybavenosti, podmieňujúcej výstavbu bytov.
Príprava územia zahŕňa zisťovanie vlastníkov pôdy a spracovanie územnoplánovacej dokumentácie pre sústredenú výstavbu bytov. 
Technickou vybavenosťou je
1.	verejný vodovod,
2.	verejná kanalizácia vrátane ČOV,
3.	miestne komunikácie vrátane verejného osvetlenia
~~4.~~	~~verejný rozvod elektriny,~~
~~5.~~	 ~~verejný rozvod plynu.~~
~~Pre účel podľa písm. b) a d) poskytuje ministerstvo dotáciu na každý druh technickej vybavenosti. Pre účel podľa písm. c) poskytuje ministerstvo dotáciu iba na technickú vybavenosť uvedenú v bodoch 1 až 4.~~
Poskytovateľom dotácie je Ministerstvo výstavby a regionálneho rozvoja SR (v ďalšom len „ministerstvo“). Dotácia sa financuje z prostriedkov štátneho rozpočtu alebo z prostriedkov poskytnutých z Fondu národného majetku Slovenskej republiky. Poskytnutie dotácie je viazané na splnenie stanovených podmienok. V prípade ich nedodržania musí žiadateľ dotáciu vrátiť v súlade s § 47 a § 6 ods. 4 zákona NR SR č. 303/1995 Z. z. o rozpočtových pravidlách v znení neskorších predpisov.
Žiadateľ o dotáciu
Žiadateľom o dotáciu môže byť obec, mesto, mestská časť (ďalej len „obec“), alebo nezisková organizácia, ktorej jedným zo zakladateľov je štát alebo obec, pričom peňažný a nepeňažný vklad štátu alebo obce je najmenej 51 % majetku neziskovej organizácie a je zriadená výlučne na zabezpečenie bývania, správy, údržby a obnovy bytového fondu.
Podmienky poskytnutia dotácie
Obec alebo nezisková organizácia obdrží dotáciu na prvotnú výstavbu alebo dostavbu technickej vybavenosti, výstavbu alebo dostavbu prekládok a zosilnení kapacity technickej vybavenosti, podmieňujúcu výstavbu bytov na 
-	všetky bytové jednotky v bytovom dome, na ktorý žiadateľ predloží právoplatné stavebné povolenie,
-	všetky rodinné domy, na ktorých výstavbu sa vytvárajú podmienky, ak žiadateľ predloží viac ako 50 % právoplatných stavebných povolení alebo podaných žiadostí o vydanie stavebného povolenia z celkového počtu rodinných domov, na ktoré je schválená  územnoplánovacia dokumentácia,
-	ten počet rodinných domov, na ktoré žiadateľ predložil stavebné povolenie alebo podanú žiadosť o vydanie stavebného povolenia, ak ich súčet je nižší ako 50 % z celkového počtu rodinných domov, na ktoré je schválená  územnoplánovacia dokumentácia. 
Pre poskytnutie dotácie sa započítavajú všetky stavebné povolenia na bytové domy a všetky stavebné povolenia na rodinné domy, ktorých užívanie podmieňuje realizácia príslušného druhu technickej vybavenosti. 
Obec alebo nezisková organizácia obdrží dotáciu na prípravu územia, ak sa zaviaže, že
a)	územie bude určené výlučne na výstavbu bytových domov s podielom nájomných bytov  najmenej 50 %,
b)	hustota zástavby na 1 ha dosiahne najmenej 120 bytov,
c)	cena pozemku za 1 m^2  neprevýši základnú sumu 380 Sk, pričom 
1.	pre obce do 30 000 obyvateľov sa táto suma upravuje koeficientom 0,95,
2.	pre mestá od 30 000 do 100 000 obyvateľov sa táto suma upravuje koeficientom 2,5 a
3.	pre mestá nad 100 000 obyvateľov sa táto suma upravuje koeficientom 3,5.
Ministerstvo neposkytne dotáciu žiadateľovi, ktorý:
a)	neoprávnene používa alebo zadržiava prostriedky štátneho rozpočtu, alebo štátnych fondov,
b)	nesplnil voči štátu predchádzajúce záväzky, vyplývajúce z Programu rozvoja bývania,
c)	pri príprave stavby nepostupoval v súlade so zákonom o verejnom obstarávaní,
d)	nemá splnené odvodové povinnosti, upravené osobitnými predpismi.
Výška dotácie
Ministerstvo poskytne na prípravu územia dotáciu do výšky 80 % ceny za zisťovanie vlastníkov pôdy a spracovanie územnoplánovacej dokumentácie, najviac však vo výške 15 000 Sk na jeden byt.
Ministerstvo poskytne na výstavbu technickej vybavenosti dotáciu do výšky 80 % obstarávacích nákladov stavieb technickej vybavenosti, okrem stavieb v rómskych osadách, najviac však vo výške
~~Druh stavby~~ | ~~Dotácia na b. j. a RD v Sk~~
| ~~Bytový dom~~ | ~~Rodinný dom~~
~~Verejný vodovod~~ | ~~12 950~~ | ~~16 500~~
~~Verejná kanalizácia (vrátane ČOV)~~ | ~~25 900~~ | ~~33 500~~
~~Miestne komunikácie vr. verejného osvetlenia~~ | ~~25 300~~ | ~~44 200~~
~~Verejný rozvod elektriny (VN, NN)~~ | ~~8 850~~ | ~~20 600~~
~~Verejný rozvod plynu~~ | ~~9 400~~ | ~~29 400~~
~~Celkom~~ | ~~82 400~~ | ~~144 200~~

Druh stavby | Dotácia v Sk
| Byt v bytovom dome | Rodinný dom
Verejný vodovod | 14 150 | 18 030
Verejná kanalizácia (vrátane ČOV) | 28 310 | 36 620
Miestne komunikácie vr. verejného osvetlenia | 27 650 | 48 310
Celkom | 70 110 | 102 960
		
	Ministerstvo poskytne dotáciu do výšky 80% obstarávacích nákladov stavieb technickej vybavenosti v rómskych osadách,  najviac však vo výške:
~~Druh technickej vybavenosti~~ | ~~Merná jednotka~~ | ~~Sk~~
~~Verejný vodovod~~ | ~~Sk/100 m bežný~~ | ~~166 900~~
~~Verejná kanalizácia (vrátane ČOV)~~ | ~~Sk/100 obyvateľov~~ | ~~432 300~~
~~Verejný rozvod elektriny~~ | ~~Sk/100 m bežný~~ | ~~128 400~~
~~Miestne komunikácie, vrátene osvetlenia~~ | ~~Sk/100 m bežný~~ | ~~94  200~~

Druh technickej vybavenosti | Merná jednotka | Sk
Verejný vodovod | Sk/100 m bežný | 182 420
Verejná kanalizácia (vrátane ČOV) | Sk/100 obyvateľov | 472 500
Miestne komunikácie, vrátene osvetlenia | Sk/100 m bežný | 102 960
		Náklady stavby zahŕňajú náklady za stavebné práce a dodávky vrátane dane z pridanej hodnoty. Do nákladov stavby sa nezahŕňajú náklady na projektové práce, výkup pozemku ani ďalšie súvisiace náklady.
Ministerstvo v ďalších rokoch môže jedenkrát ročne upraviť výšku dotácie a maximálnych cenových nákladov podľa indexu rastu cien v bytovej výstavbe za ostatných 12 mesiacov, zverejneného Štatistickým úradom Slovenskej republiky v novembri bežného roka. 
Spôsob kontroly dodržania podmienok:
	Obec alebo nezisková organizácia sa zaviaže, že zabezpečí, aby kontrolu postupu prác na stavbe zabezpečoval poverený pracovník krajského úradu. Ministerstvo poukáže dotáciu v mesačných splátkach, len ak:
a)	sa zrealizovali a uhradili práce a dodávky v stanovenom rozsahu z vlastných zdrojov žiadateľa,
b)	poverený pracovník krajského úradu potvrdí, že fakturované práce a dodávky financované z dotácie sa skutočne vykonali. 
Postup pri poskytnutí dotácie:
Ministerstvo na základe špecifických kritérií zohľadňujúcich potreby krajov určí každoročne limit dotácie pre každý kraj a oznámi ho príslušnému krajskému úradu. 
Ministerstvo poskytuje dotáciu na základe žiadosti a zmluvy o poskytnutí dotácie. Žiadosť preberá od žiadateľa príslušný okresný úrad, ktorého príslušný útvar overí dodržanie stanovených podmienok na poskytnutie dotácie. Príslušný útvar krajského úradu skontroluje, či žiadosť spĺňa podmienky na poskytnutie dotácie a posúdi žiadosť podľa priorít bytovej politiky kraja do 31. marca. Krajský úrad zašle ministerstvu vybrané žiadosti do výšky určeného limitu dotácie. Pokiaľ nenaplní do 31. marca výšku limitu dotácie, určenú pre príslušný kraj, môže predložené žiadosti  zasielať aj po tomto termíne. Žiadosti, ktoré presahujú limit dotácie, eviduje a písomne oznámi žiadateľom, že ich žiadosti zaradí do ďalšieho rozdeľovania dotácií a kópie oznámení zašle ministerstvu. Žiadateľ, ktorého žiadosť nebola postúpená na ministerstvo, môže požiadať ministerstvo o preskúmanie správnosti postupu okresného a krajského úradu.
Priority bytovej politiky kraja
Krajský úrad posudzuje predložené žiadosti podľa priorít bytovej politiky kraja, ktoré aplikujú koncepciu štátnej bytovej politiky na podmienky kraja.
Spôsob vyhlasovania podprogramu: 
Na zabezpečenie podprogramu vydá ministerstvo osobitný predpis, v ktorom je stanovený procesný postup poskytovania dotácií, termíny podávania žiadostí, termíny a spôsob vybavovania žiadostí a rozhodovania o žiadosti. Tento predpis zverejní vo Vestníku MVRR SR, v Obecných novinách a na internetovej stránke ministerstva.